פיליפ הרווחה

פיליפ הרווחה (בפלמית: Philippe Herreweghe; נולד ב-2 במאי 1947) הוא מנצח בלגי בולט בתחום הביצוע האותנטי. ממייסדיו של קולגיום ווקאלה חנט ומנהלו המוזיקלי.

==ביוגרפיה==
הרווחה, יליד גנט, שילב בשנות לימודיו באוניברסיטת גנט לימודים במדע הרפואה ובפסיכיאטריה עם השכלה מוזיקלית בקונסרבטוריון של גנט, שם למד פסנתר אצל מרסל גאזל, המלווה של יהודי מנוחין. באותה תקופה גם החל לעסוק בניצוח וב-1970 ייסד יחד עם כמה סטודנטים עמיתים באוניברסיטת חנט את קולגיום ווקאלה חנט, במקביל הפסיק את לימודי הרפואה. ניקולאוס הרנונקור וגוסטב ליאונהארדט עמדו מיד על גישתו המוזיקלית, התרשמו ממנה והזמינו אותו ואת ה"קולגיום ווקאל גנט" להצטרף אליהם בהקלטותיהם למחזור המלא של קנטטות באך.

גישתו של הרווחה למוזיקת בארוק זכתה להכרה מצד רבים, ובשנת 1977 ייסד עוד הרכב בפריז, "לה שאפל רויאל", לביצוע מוזיקה מתור הזהב הצרפתי. מאז יזם את הקמתם של עוד כמה קבוצות והרכבים, שעמם עלה בידו ליצור רפרטואר, המקיף יצירות מתקופת הרנסאנס עד למוזיקה עכשווית: "האנסמבל הווקאלי האירופאי", שהתמחה בפוליפוניה של הרנסאנס, ו"תזמורת דה שאנס אליזה", שנוסדה בשנת 1991 כדי להשיב לחיים את רפרטואר התקופה הרומנטית והקדם-רומנטית בכלים מקוריים.

הרווחה ידוע בעיקר כמנצח של יוהאן סבסטיאן באך, המלחין הגרמני שכתב למעלה מאלף יצירות. חוקרי באך מן השורה הראשונה רואים בו כיום את האב המייסד של נוהג הביצוע האותנטי של יצירות בארוק, התנועה למען נגינה בכלים מקוריים ואחד הפורים ביותר באמני ההקלטה של חברת ההקלטות "הרמוניה מונדי", ששמו מתנוסס על יותר מששים אלבומים.

פיליפ הרווחה ניצח, בהופעות אורח, על מספר רב של תזמורות נודעות, בהן תזמורת הקונצרטחבאו מאמסטרדם, תזמורת סטאוונגר, הפילהרמונית של רוטרדם, תזמורת הרדיו ההולנדית, התזמורת הקאמרית מאהלר, הפילהרמונית של ברלין והפילהרמונית של וינה, והפילהרמונית הפלמית המלכותית. פיליפ הרווחה היה המנהל האמנותי של "פסטיבל הקדושים" ב-1982 ונבחר למוזיקאי האירופאי של שנת 1990. בשנים 1998 עד 2002 היה הרווחה המנצח הראשי של התזמורת הסימפונית של אנטוורפן, וכיום הוא נושא בתואר המנצח העליון (Hoofddirigent) של התזמורת.

== הקלטות ==
* מוצרט, רקוויאם, "קולגיום ווקאל" ו"לה שאפל רויאל", הרמוניה מונדי, 1997
* באך, מגניפיקט, "לה שאפל רויאל", הרמוניה מונדי, 1999
* באך, מתאוס פסיון, "קולגיום ווקאל", הרמוניה מונדי, 1999
* ראמו, Les Indes Galantes, "לה שאפל רויאל", מוזיק ד'אבור, 2000
* באך, יוהנס פסיון, "קולגיום ווקאל, הרמוניה מונדי, 2003
* בטהובן, הסימפוניה התשיעית, הרמוניה מונדי, 2003
* ברהמס, רקוויאם גרמני

== מראי מקום ==
<div style="direction: ltr;">
*[https://web.archive.org/web/20070926235825/http://www.goldbergweb.com/en/interpreters/conductors/11585.php?compositor_name=,Herreweghe,%20Philippe&language=en Philippe Herreweghe] Goldberg, The Early-Music Portal. Accessed February 16, 2007. 
*[https://web.archive.org/web/20081121005253/http://www.orchestredeschampselysees.com/Epages/Ebiographies.html Philippe Herreweghe] Biographies-Orchestre des Champs-Élysées. Accessed February 16, 2007.
*[http://www.allmusic.com/cg/amg.dll?p=amg&sql=41:29403~T1 Philippe Herreweghe]. allmusic. Accessed February 16, 2007.
*[https://web.archive.org/web/20070927194851/http://www.belgium.be/eportal/application?languageParameter=en&pageid=contentPage&docId=5845 Philippe Herreweghe (born in 1947), choral and orchestral conductor.] .be - Belgium Federal Portal. Accessed February 16, 2007.
*[https://web.archive.org/web/20071118060917/http://www.defilharmonie.be/profiel/philippe-herreweghe Philippe Herreweghe] Royal Flemish Philharmonic. Accessed November 17, 2007
</div>

==קישורים חיצוניים==

==הערות שוליים==

קטגוריה:מנצחים בלגים
קטגוריה:בוגרי אוניברסיטת גנט
קטגוריה:בלגים שנולדו ב-1947